سروە (کۆوار)
سروە گۆڤارێکی فەرھەنگی، ئەدەبی و کۆمەڵایەتییە کە بە دوو زمانی کوردی و فارسی بە‌ شێوە‌ی مانگانە دەردەچێت.ئێستا لە لایەن ناوەندی بڵاوکردنەوەی فەرھەنگ و ئەدەبی کوردی لە شاری سنەوە چاپ دەکرێ. گۆڤاری سروە لە تە‌واوی پارێزگاکانی کوردستانی ئێران بڵاو دە‌کرێتە‌وە.

ئەم گۆڤارە بەدەستپێشخەریی ھێمن شاعیر و نووسەری کورد، ژمارە ١ی لە بەھاری ١٩٨٥ لە شاری ورمێ دەرچووە. یەکەم سەرنووسەری تا ژمارەی ٥ ھێمنی شاعیر بووە، پاشان ئەحمەدی قازی.

سروە ڕۆڵێکی بەرچاوی بووە لە خزمەت بە فەرھەنگ و کلتووری کورد و ھەروەھا فێرکردنی زمانی کوردی بە گەنج و لاوەکانی ڕۆژھەڵاتی کوردستان.

 خاوەن ئیمتیاز: ناوەندی بڵاوکردنەوەی فەرھەنگ و ئەدەبی کوردی 
 بە‌رپرسیار: بێھرووز جەعفەری (پێشتر ئسفەندیار ڕەحیم مەشایی بووە)
 سەرنووسەر: بێھرووز خەیریە

سەرچاوەکان 
 ماهنامه سروه، بانک اطلاعات نشریات کشور (بە فارسی) - سەردانی ٨/٨/٢٠١٠
 ھەواڵنێریی پەیامنێر - سەردانی ڕێکەوتی ١٩/٥/٢٠٠٩

گۆڤارەکان بە زمانی کوردی
گۆڤارەکان بە زمانی فارسی